དྲང་དྲང་ལ་ངོས་ནས་ངལ་གསོས་ཤིང་རྔུལ་ཆུས་ཡོངས་སུ་བརླན་པའི་རྒྱབ་རྫ་རི་སྨུག་པོར་གཏད་ནས་ཐུར་དུ་བལྟས་ན་ནི་སྤང་ཨ་ལོང་མེ་ལོང་གི་ངོས་སུ་ཅི་དགར་བཅུད་ལྡན་རྩྭ་ཆུར་རོལ་བའི་རྟ་ནོར་ལུག་གསུམ་དང་སྣ་མང་མེ་ཏོག་གིས་བརྒྱན་པའི་ཡུལ་ལྗོངས་དག་ནི་གློག་བརྙན་བཞིན་དུ་མིག་མདུན་དུ་འཆར་ནས་འོངས་ངེས་ལ།རྒྱང་རིང་གི་ཡུལ་གྲུ་དེ་ནས་སྙན་དུང་དུང་གིས་གྲགས་པའི་ཕྱུགས་རྫི་ན་ཆུང་བུ་མོའི་འགྱུར་ཁུགས་ཀྱིས་ཕྱུག་པའི་གླུ་སྐད་སྙན་མོ་དེ་དལ་གྱིས་ཐོས་འཛིན་ལམ་དུ་བརྒྱུད་པ་ན།ལམ་བར་གྱི་ངལ་དུབ་དག་ནི་ཉི་འོད་ཤར་བ་ན་འཇའ་ཚོན་ཡལ་བ་ཇི་བཞིན་གར་སོང་ཆ་མེད་དུ་གྱུར་འགྲོ།